section_heading: Uvjeti za fuziju
paragraph_text: Ukupni rezultat ovih suprotnih sila je taj da se energija veze po nukleonu povećava s povećanjem veličine atomske jezgre, sve do elemenata željeza i nikla, a zatim se za teže atomske jezgre smanjuje. Na posljetku, energija veze postaje negativna i zbog toga su vrlo teške jezgre nestabilne. Četiri najčvršće vezane jezgre, padajućim redom u odnosu na energiju veze su: <sup>62</sup>Ni, <sup>58</sup>Fe, <sup>56</sup>Fe, i <sup>60</sup>Ni. Iako je izotop nikla <sup>62</sup>Ni stabilniji, izotop željeza <sup> 56</sup>Fe je zastupljeniji. To je zbog veće brzine raspadanja <sup>62</sup>Ni u unutrašnjosti zvijezda uzrokovanog apsorpcijom fotona.